MAX

מקסוול ג'ורג' שניידר (באנגלית: Maxwell George Schneider; נולד ב-21 ביוני 1992), הידוע בשם הבמה MAX, הוא זמר-יוצר ושחקן יהודי אמריקאי. ב-2018 זכה הסינגל שלו "Lights Down Low" באלבום פלטינה כפול בארצות הברית, באלבום פלטינה בקנדה ובאלבום זהב בהולנד. הוא היה מועמד לפרסי iHeart בקטגוריה "אמן הפופ החדש הטוב ביותר". ב-2020 זכה הסינגל שלו "Love Me Less" באלבום זהב בארצות הברית ובאלבום זהב בקנדה, ובעקבותיו הופיע ב-Jimmy Kimmel Live!

 חיים אישיים 
שניידר גדל בוודסטוק, ניו יורק. הוא החל להופיע בגיל שלוש והחל להיות מיוצג מאז שהיה בן 14. הוא גדל כיהודי. אביו הוא בן למשפחה יהודית ואמו התגיירה.

 קריירה 
שניידר היה שחקן מחליף במחזמר 13  בברודוויי. ב-2008 וב-2009 הוא שיחק ב-4 תפקידים ועבד עם מדונה בקמפיין בין-לאומי של דולצ'ה וגבאנה. ב-2010 הוא זכה בפרס מטעם YoungArts .

ב-2012 כתב שניידר, יחד עם בן צ'ארלס, את השיר "Show You How to Do" לתוכנית הטלוויזיה האמריקאית שייק. הוא שיחק את זנדר בסדרת הטלוויזיה "How to Rock"  של ניקלודיאון. כמו כן מכר שיר למופע בשם "Last 1 Standing", אותו כתב יחד עם מאט וונג וקלייר דמורסט. השיר הופיע ב-2 מפרקי הסדרה. שניידר כיכב בסרט Rags  בתפקיד צ'ארלי פרינס. בסוף 2012 היה שניידר אחד מכותבי השיר "Standing in China" של קודי סימפסון. ב-2010 הוא הוציא את המיני-אלבום הראשון שלו First Encounters. ב-2012 הוא יצא לסיבוב ההופעות Make It In America Tour יחד עם ויקטוריה ג'סטיס.

ב-2015 הוציא שניידר, באמצעות תרומות מ-Kickstarter, את אלבום המוזיקה הראשון שלו NWL, שתוכנן במקור להיות מיני-אלבום בשם The Nothing Without Love EP. הסינגל הראשון של האלבום, "Nothing Without Love", יצא ב-21 במאי 2013 בצירוף וידאו קליפ לשיר. הוא השתמש בשם הבמה MAX מאז שהוציא את "Mug Shot", מאחר שהוא "[רצה שהשם שלו] יהיה יותר כלי למוזיקה". באוקטובר 2014 הוציא שניידר שני סינגלים עם הודי אלן .

ב-19 בפברואר 2015 הוכרז כי MAX חתם אצל DCD2 רקורדס. באפריל 2015 הקים MAX, יחד עם טים ארמסטרונג , את הלהקה Witchita. הסינגל הראשון של הלהקה, "Mrs Magoo", הוצא לאור על ידי Hellcat Records  ב-21 באפריל 2015.

ביוני 2015 יצא לסיבוב ההופעות Boys of Zummer Tour, יחד עם פול אאוט בוי, ויז קאליפה והודי אלן . ביוני 2016 נבחר MAX לאמן החודש של אלביס דוראן , על ידי אלביס דוראן , והוצג בתוכנית הטלוויזיה של NBC, The Today Show. בתוכנית ביצע את הסינגל שלו "Gibberish" בשידור חי.

ב-2016 הוציא MAX את האלבום Hell's Kitchen Angel, ובו הסינגל "Lights Down Low". הסינגל זכה באלבום פלטינה כפול בארצות הברית, באלבום פלטינה בקנדה ובאלבום זהב בהולנד. השיר כונה "פופ-אלוהי צעיר" על ידי המגזין האמריקאי לגברים GQ. ב-2018 הוציא שניידר את השיר "Team" בשיתוף פעולה עם נואה סיירוס.

בקיץ 2019 הוא הוציא את הסינגל "Love Me Less" בשיתוף פעולה עם קווין XCII . שניידר נבחר למועמד של iHeart לתואר "אמן הפופ החדש הטוב ביותר", ותויג על ידי בילבורד כאמן המעורר מספר אחת. מאז זכה השיר "Love Me Less" באלבום פלטינה בארצות הברית. ב-2020 הוציא MAX את הסינגל "Missed Calls" בשיתוף פעולה עם היילי קיוקו. מאוחר יותר הוציא את השיר "Blueberry Eyes" בשיתוף פעולה עם שוגה מ-BTS. אלבומו השני של MAX, Color Vision, יצא ב-18 בספטמבר 2020.

ב-4 באוגוסט 2023 הוציא את הסינגל "Strings" בהשתתפות Jvke ובאזי.

 דיסקוגרפיה 
 אלבומי אולפן 
 2015: NWL
 2016: Hell's Kitchen Angel
 2020: Colour Vision

 מיני-אלבומים 
 2010: First Encounters
 2014: The Say Max EP
 2015: Ms. Anonymous
 2015: Wrong
 2016: Lights Down Low
 2017: Spotify Singles

 פילמוגרפיה 
קולנועשנהסרט/סדרהתפקיד הערות 2013The Last Keepersלאנס 2015Love & Mercy ואן דייק פארקסטלוויזיה 2009 חוק וסדר: מדור מיוחד ג'סטין מקטיג תפקיד אורח (עונה 10, פרק 15) 2010One Life to Live  רקדן ראשי 2 פרקים 2011Worldwide Day of Play עצמו ספיישל פרסי ה-HALO של ניקלודיאון עצמו מופע פרסים 2012How to Rock  זנדר רובינס תפקיד ראשי (25 פרקים)Rags  צ'ארלי פרינס סרט טלוויזיה; תפקיד ראשיFigure It Out עצמו שעשועון; פאנליסט (7 פרקים) היפה והחיה ג'ייק ריילי (כוכב פופ נוער) תפקיד משני (עונה 1, פרק 8) 2014Crisis  איאן מרטינזשחקן ראשי 2018Ridiculousness עצמו תפקיד אורח (עונה 11, פרק 5)

 פרסים ומועמדויות 
 שנה פרס קטגוריה עבודה מועמדת תוצאה הערות 2015 פרסי סטרימי אמן עולה עצמו  שיר מקורי "Gibberish" (יחד עם הודי אלן )  2016 פרסי המוזיקה של רדיו דיסניהשיר הטוב ביותר לליפ סינק  2019 פרסי המוזיקה של iHeartRadioאמן הפופ החדש הטוב ביותר עצמו  2020 פרסי האמנים באסיה  זמר הפופ הטוב ביותר 

 קישורים חיצוניים 



 הערות שוליים 

קטגוריה:אמנים אמריקאים הידועים בשם במה
קטגוריה:זמרים-יוצרים אמריקאים
קטגוריה:זמרים-יוצרים יהודים
קטגוריה:דוגמנים אמריקאים
קטגוריה:דוגמנים יהודים
קטגוריה:רקדנים אמריקאים
קטגוריה:רקדנים יהודים
קטגוריה:שחקנים יהודים אמריקאים
קטגוריה:שחקנים ילדים אמריקאים
קטגוריה:שחקנים ילדים יהודים
קטגוריה:אמריקאים שנולדו ב-1992